Volkswagen Beetle, utawa Volkswagen Tipe 1, ya iku sawijining mobil cilik kang diproduksi déning Volkswagen.[6] Mobil iki uga dikenal karo sebutan VW Kodok ing Indonesia utawa Bug ana ing basa Inggris, utawa Käfer ana ing basa Jerman, VW Kodok ya iku salah siji mobil kang paling gampang anggone ngenali merga wujude kang duwé khas dhéwé lan unine kang unik.[6] VW Kodok diproduksi wiwit taun 1938 nganti tekan taun 2003, lan produksine tau mandek nalika ana Perang Donya II.[6] Ana ing wektu iku wis luwih saka 21 yuta mobil jinis iki kang digawé.[6] Ana ing sawijining plling internasional kanggo menehi kanugrahan kanggo mobil kang paling duwé prabawa, VW Kodok bisa kalebu ana ing nomer papat sakwise Ford Model T, Mini lan Citroën DS.[6]